laion/Wikipedia-Exotic huggingface dataset:
משלחת טנגארואה

משלחת טנגארואה (בנורווגית: Ekspedisionen Tangaroa) משנת 2006 הייתה דומה למשלחת קון-טיקי, שהפליגה ברפסודת בלזה מפרו לפולינזיה. הביצועים של הטנגארואה היו טובים יותר מאלו של קון-טיקי בשל שימוש במַעֲטֶה (כלל התרנים, המפרשים וכדומה) משופר ועל ידי שימוש פעיל במתקן הניווט האינדיאני המכונה גווארה (guara), סוג של חרב. ככזו, המשלחת מייצגת המשך מדעי לניסויים של תור היירדאל בטכנולוגיה ימית משוחזרת. הרפסודה נקראה על שמו של אל הים המאורי טנגארואה (אנ'). בהתבסס על תיעוד של רפסודות פרה-קולומביאניות קדומות, הרפסודה השתמשה במַעֲטֶה רָחְבִּי יחסית מתוחכם שאיפשר שיט מול הרוח. גובה המפרש 13 מטרים ורוחבו 8 מטרים. הרפסודה כללה גם ציוד ניווט ותקשורת מודרניים, כולל פאנלים סולאריים, מחשבים ניידים וציוד התפלה. הצוות פרסם באתר האינטרנט שלהם (www.tangaroa.no, האתר כבר לא פעיל). הצוות של הטנגארואה כלל שישה שייטים: ארבעה נורווגים, מפקד המשלחת טורגיר היגרף (אנ'), אולף היירדאל, נכדו של תור היירדאל, ביארנה קרקוויק (Bjarne Krekvik, קפטן), ואייווין לאוטן (Øyvin Lauten, קצין בכיר), שוודי, אנדרס ברג (Anders Berg) (צלם) ופרואני, רוברטו סלה (Roberto Sala). טנגרואה הפליגה באותו יום בשנה בה הפליגה הקון-טיקי - 28 באפריל - והיא הגיעה ליעדה אטול רארויה באיי טואמוטו (יעדה הסופי של הקון-טיקי) ב-7 ביולי, 30 יום פחות מהקון-טיקי של היירדאל שהגיעה לרארויה ב-101 ימים של שיט. המהירות המשופרת של הטנגארואה נזקפת למפרש הגדול בשטחו פי 4 מהמפרש המקורי של הקון-טיקי ובשימוש נכון בגווארה בניווט. היירדאל לא ידע להשתמש בו נכון. סרט תיעודי, משלחת הטנגרואה (Ekspedisionen Tangaroa), הופק על ידי Videomaker (נורווגית), 2007, וצולם על ידי הצלמים אנדרס ברג וג'נסן. הרפסודה המקורית תוצג במוזיאון היירדאל שנבנה בלרוויק, עיר הולדתו של תור היירדאל. השם שנתנה האקדמיה ל-Centreboard המונח של האקדמיה ל-square rig, המפרשים לרוחב הספינה Campoletti, P J "The Theory of the Archaeological Raft: Motivation, Method, and Madness in Experimental Archaeology", EXARC, Issue 2012/1. ספינת מפרשים אינה מסוגלת לשוט מול הרוח ובמקום זאת היא שטה קרוב יותר לרוח מ-90 מעלות ומזגזגת או, בלשון האקדמיה העברית, פּוֹקֶמֶת (פְּקִימָה - באנגלית tacking) Comparing the two rafts Tangaroa Crew Tangaroa Crew
פלגרינו טיבאלדי

פלגרינו טיבאלדי (באיטלקית: (Pellegrino Tibaldi (Alessandro);‏ 1527, לומברדיה – 1596, מילאנו) היה אדריכל וצייר מנייריסט איטלקי. טיבאלדי עבר בשנת 1547 לרומא על מנת ללמוד אצל פרינו דל ואגה, הועסק בקישוט טירת סנטאנג'לו ולאחר מותו של ואגה הוביל יצירת ציור פרסקו גדול שתואר כמושפע ממיכלאנג'לו. טיבאלדי יצר עבור הקרדינל ג'ובאני פוגי סדרת פרסקאות אודיסאוס בארמון פוגי בבולוניה וגם יצר עבור ארמון סצ'טי ברומא, ועבור בזיליקת הבית הקדוש. טיבאלדי חי בשנים 1558 עד 1561 באנקונה שם יצר פרסקאות עבור לוג'יה דיי מרקנטי וארמון פרטי. טיבאלדי פגש בשנת 1961 את הקרדינל קארלו בורומאו שהעסיקו כאדריכל במילאנו. טיבאלדי עבר בשנת 1586 לספרד שם החליף את פדריקו צוקרי כצייר הראשי ויצר באל אסקוריאל עבור פליפה השני, מלך ספרד. טיבאלדי חזר לאחר תשע שנים לאיטליה שם שימש כאדריכל קתדרלת מילאנו עד סוף חיו. אחיו דומניקו היה חרט שפעל בבולניה ובנו דומניקו עסק בעיקר כאדריכל בבולוניה. בין תלמידיו של טיבאלדי: אורציו סמצ'יני, לורנצו סבטיני וג'ירולמו מירואולי. קיבוריום בקתדרלת מילאנו כנסיית סן סבסטיאנו במילאנו כנסיית סן פדלה במילאנו כנסיית סנט אוסטורג'ו במילאנו סן קרלו אל לזארטו במילאנו פרסקו של שלמה ומלכת שבא עם כיתוב בעברית "כל בסרח במשקל ובמשורה" באל אסקוריאל המלווים של אודיסאוס שודדים את בקרו של הליוס בפרסקו במוזיאון פלאצו פוגי בבולוניה. הערצת ישו בגלריה בורגזה מדיה וקבצים בנושא פלגרינו טיבאלדי בוויקישיתוף פלגרינו טיבאלדי, באתר אנציקלופדיה בריטניקה (באנגלית)
לסטר ריידרס

לסטר ריידרס (באנגלית: Leicester Riders) היא קבוצת כדורסל אנגלית מהעיר לסטר המשחקת בליגת העל הבריטית. בשנת 2018, השתתפה הקבוצה בטורניר הכדורסל האירופי היורופקאפ, המאורגן על ידי פיב"א אירופה. צבעי הקבוצה הם אדום, שחור ולבן. לסטר ריידרס הוקמה בשנת 1967 תחת השם לאפבורו (Loughborough) על ידי סטודנטים ומרצים באוניברסיטת לאפבורו והיא הקבוצה הוותיקה ביותר בליגת הכדורסל הבריטית. בשנת 1981, עברה הקבוצה לשחק בעיר לסטר ובסיוע מועצת העיר וחברת אוטובוסים מקומית, החליפה את שמה ללסטר ריידרס (Leicester Riders). בשנת 2000, חזרה הקבוצה לשחק בעיר לאפבורו לאחר שהאולם הרשמי בו ארחה נסגר. בשנת 2004, חתמה הקבוצה על הסכם חסות עם אוניברסיטת דה מונפורט (De Montfort University) וחזרה לשחק בעיר לסטר. בשנת 2007, שיחקה הקבוצה בגביע היול"ב והודחה על ידי באקן בירס (Bakken Bears) מדנמרק. בתאריך 13 בינואר 2012, זכתה בגביע המדינה הבריטי לאחר שניצחה את קבוצת ניוקאסל איגלס בתוצאה 85-80. הקבוצה זכתה בטרבל בעונות 2016/2017, 2017/2018 והגישה בקשה לשחק בטורניר היורופקאפ. אליפות בריטניה זכייה (6): 2000/2001, 2012/2013, 2016/2017, 2017/2018, 2018,2019, 2020/2021 גביע המדינה זכייה (4): 2012/2013, 2013/2014, 2016/2017, 2017/2018 גביע הליגה זכייה (3): 2016/2017, 2017/2018, 2018/2019 אתר האינטרנט הרשמי של לסטר ריידרס לסטר ריידרס, ברשת החברתית פייסבוק לסטר ריידרס, ברשת החברתית אקס (טוויטר) לסטר ריידרס, ברשת החברתית אינסטגרם ליגת האלופות: הפועל הוגרלה מול שרלרואה, באתר ערוץ הספורט, 11 ביולי 2018 Riders Basketball – Britain's oldest professional basketball team., riders.basketball (באנגלית בריטית) Leicester Riders, British Basketball League (באנגלית אמריקאית) Proballers, Leicester Riders All-Time Roster, Proballers (באנגלית) Leicester Riders - Visit Leicester, www.visitleicester.info סל ניוז • צפה בנושא - מלחמת פיב" יורוליג עולה שלב, באתר salnews.com "Leicester edge Newcastle in final". BBC Sport (באנגלית בריטית). נבדק ב-2022-01-04. ליגת האלופות: הפועל תחל את דרכה בסיבוב המוקדמות הראשון, באתר הפועל תל אביב - כדורסל, ‏2018-06-27
פלדת פחמן

פלדת פחמן היא פלדה בעלת ריכוז פחמן בטווח שבין 0.05% ל-3.8% לפי משקל. ההגדרה של פלדת פחמן ממכון הברזל והפלדה האמריקאי (AISI) קובעת: לא מוגדר או נדרש הרכב מינימלי לכרום, קובלט, מוליבדן, ניקל, ניאוביום, טיטניום, טונגסטן, ונדיום, זירקוניום, או כל יסוד אחר על מנת להשיג אפקט סגסוגת רצוי; המינימום המצוין לנחושת אינו עולה על 0.860% מהמשקל; לחלופין, הריכוז המקסימלי עבור אחד מהאלמנטים הבאים אינו עולה על האחוזים המשקליים שצוינו: מנגן 1.65%; סיליקון 0.60%; נחושת 0.60%. המונח פלדת פחמן יכול לשמש גם בהתייחס לפלדה שאינה נירוסטה; בשימוש זה פלדת פחמן עשויה לכלול סגסוגות פלדה. לפלדת פחמן בעלת אחוז גבוה של פחמן שימושים רבים ושונים כגון מכונות כרסום, כלי חיתוך (כגון אזמלים) וחוטי חוזק גבוה. יישומים אלה דורשים מיקרו מבנה (אנ') עדין בהרבה, שמשפר את הקשיחות (אנ'). כאשר אחוז הפחמן בפלדה עולה, אפשר להפוך להקשות ולחזק אותה באמצעות טיפול תרמי (אנ'); עם זאת, בעקבות כך היא הופכת פחות משיכה (דוקטילית) (אנ'). ללא קשר לטיפול בחום, תכולת פחמן גבוהה יותר מפחיתה את יכולת הריתוך. בפלדות פחמן תכולת הפחמן הגבוהה יותר מורידה את נקודת ההיתוך. פלדת פחמן מחולקת לארבעה סוגים על בסיס תכולת פחמן: תכול פחמן של 0.05% עד 0.25% לפי משקל. תכולת פחמן של כ-0.3%-0.5% לפי משקל. בעלת איזון בין משיכות וכוח, ועמידה בפני שחיקה. תכולת פחמן של כ-0.6% עד 1.0% לפי משקל. פלדת אל-חלד ברזל Degarmo, E. Paul; Black, J T.; Kohser, Ronald A. (2003), Materials and Processes in Manufacturing (9th ed.), Wiley, ISBN 0-471-65653-4. Oberg, E.; et al. (1996), Machinery's Handbook (25th ed.), Industrial Press Inc, ISBN 0-8311-2599-3. Smith, William F.; Hashemi, Javad (2006), Foundations of Materials Science and Engineering (4th ed.), McGraw-Hill, ISBN 0-07-295358-6. מדיה וקבצים בנושא פלדת פחמן בוויקישיתוף פלדת פחמן, באתר אנציקלופדיה בריטניקה (באנגלית) "Classification of Carbon and Low-Alloy Steels" Knowles, Peter Reginald (1987), Design of structural steelwork (2nd ed.), Taylor & Francis, p. 1, ISBN 978-0-903384-59-9.
אוסטניט

אוסטניט, הידוע גם בשם ברזל בפאזה גמא (γ-Fe), הוא פאזה מתכתית, לא מגנטית של ברזל או תמיסה מוצקה של ברזל, עם אלמנט מ סגסוגת. בפלדת פחמן, אוסטניט קיים מעל לטמפרטורה האוטקטואידית הקריטית של 1000K; הפאזה האוסטניטית קרויה על שמו של סר ויליאם צ'נדלר רוברטס-אוסטן (1843–1902); היא קיימת בטמפרטורת החדר בכמה פלדות אל חלד עקב הימצאותו של ניקל המייצב את האוסטניט בטמפרטורות נמוכות יותר. מ-912 ועד 1394 מעלות צלזיוס, ברזל אלפא עובר מעבר פאזה מקובית ממורכזת גוף (BCC) לתצורה קובית ממוקדת פנים (FCC) של ברזל גמא, הנקרא גם אוסטניט. צורת גמא זו של ברזל קיימת בסוג הנפוץ ביותר של נירוסטה[דרוש מקור][מפני ש...] להכנת ציוד לבית חולים ושירותי מזון. אוסטניטיזציה פירושה חימום הברזל, המתכת מבוססת הברזל, או הפלדה, לטמפרטורה בה היא משנה את מבנה הגביש שלה מפריט לאוסטניט. המבנה המרווח של האוסטניט מסוגל לקלוט פחמן מקרבידי הברזל בפלדת פחמן. אוסטניטיזציה ראשונית לא שלמה יכולה להשאיר קרבידים לא מומסים במטריצה. מדיה וקבצים בנושא אוסטניט בוויקישיתוף Reed-Hill R, Abbaschian R (1991). Physical Metallurgy Principles (3rd ed.). Boston: PWS-Kent Publishing. ISBN 978-0-534-92173-6.{{cite book}}: תחזוקה - ציטוט: שימוש בפרמטר authors (link) Gove PB, ed. (1963). Webster's Seventh New Collegiate Dictionary. Springfield, Massachusetts, USA: G & C Merriam Company. p. 58. Nichols R (יולי 2001). "Quenching and tempering of welded carbon steel tubulars". {{cite web}}: (עזרה) "Role of Austenitization and Pre-Deformation on the Kinetics of the Isothermal Bainitic Transformation". Metall Mater Trans A. 40 (6): 1355–1366. אפר' 2009. Bibcode:2009MMTA..tmp...74L. doi:10.1007/s11661-009-9827-z. {{cite journal}}: (עזרה)
רוברט אדרהולט

רוברט בראון אדרהולט (באנגלית: Robert Brown Aderholt; נולד ב-22 ביולי 1965) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת אלבמה. אדרהולט, שמרן חברתי מהמפלגה הרפובליקנית, היה בעבר חבר בשדולת תנועת מסיבת התה בקונגרס. אדרהולט נולד בהייליוויל (Haleyville) שבאלבמה, בנם של מרי פרנסס בראון ובובי ריי אדרלהולט. אביו של אדרהולט, כומר במשרה חלקית בקבוצה קטנה של כנסייה קהילתית (Congregational Church) בצפון-מערב אלבמה, היה שופט מדינתי במשך למעלה משלושים שנה. אדרהולט למד באוניברסיטת צפון אלבמה ואז במכללת ברמינגהאם–דרום בה סיים את לימודיו הגבוהים. כסטודנט היה חבר באחווה "מסדר קאפה אלפא". אדרולהט קיבל תואר שני במשפטים מבית הספר למשפטים קמברלנד של אוניברסיטת סמפורד ועסק בעריכת דין לאחר תום לימודיו. בשנת 1992 מונה אדרהולט לשופט העירוני של הייליוויל. באותה שנה הוא היה ציר בכינוס הוועדה הרפובליקנית הלאומית לקראת הבחירות לנשיאות באותה השנה. ב-1995 התמנה לעוזרו הבכיר של מושל אלבמה פוב ג'יימס (אנ'). שנה אחר כך, במהלך 1996, זכה בבחירות המקדימות שנערכו במפלגה הרפובליקנית לייצוג מחוז הקונגרס הרביעי של אלבמה בבית הנבחרים של ארצות הברית, במקומו של טום בוויל שפרש מהחיים הפוליטיים. כמועמד הרפובליקני, ניצב אדרולהט בפני אתגר ניכר נגד חבר הסנאט המדינתי בוב וילסון הבן, שכינה את עצמו דמוקרט "במסורת טום בוויל". היה זה מרוץ צמוד ביותר, שזכה לסיקור לאומי ותמיכה משמעותית מצד המפלגה הרפובליקנית. ניוט גינגריץ' ביקר באופן אישי במחוז הקונגרס בעיצומו של מסע הבחירות. אדרהולט זכה בו בקושי, ברוב של 50% מהקולות לעומ ת48%, והיה לרפובליקני השני שייצג מחוז זה מאז תקופת השיקום. הרפובליקני הראשון, ג'ים מרטין, נבחר לתפקיד במה שהיה אז מחוז הקונגרס השביעי במהלך הסחף הרפובליקני באלמה שוהביל בארי גולדווטר ב-1964. אדרולהט מעולם לא התמודד עם תחרות צמודה שכזו, ונבחר מחדש אחת לשנתיים מאז. פערי הניצחון ההולכים וגוברים של אדרהולט במרוצת השנים שיקפו את המגמה הרפובליקנית במחוז הקונגרס הרביעי של אלבמה. על אף שלדמוקרטים רוב מבחינת רישום הבוחרים, אך הדמוקרטים במחוז שמרניים מאוד בסוגיות החברתיות, אפילו בסטנדרטים של אלבמה. בבית הנבחרים אדרהולט הפגין דפוס הצבעה שמרני. הוא מתנגד לנישואים של בני-זוג מאותו המין ותומך בזכות לשאת נשק, כמו גם בביטול חוק הגנת החולה וטיפול בר השגה. הוא גם מתנגד לקיצוץ בתקציב הביטחון הלאומי כדי לצמצם את החוב הלאומי של ארצות הברית. בשנת 2019 הציג אדרהולט הצעת חוק להעלאת הגיל המינימלי לרכישת טבק ל-21 שנה. לאחר ההסתערות על הקפיטול בינואר 2021, אמר אדרהולט שאמנם טראמפ "גמור" מבחינה פוליטית, אך אין הוא צריך לעמוד בפני הליך הדחה שני. מדיה וקבצים בנושא רוברט אדרהולט בוויקישיתוף אתר האינטרנט הרשמי של רוברט אדרהולט בבית הנבחרים האמריקאי (באנגלית) רוברט אדרהולט, ברשת החברתית פייסבוק רוברט אדרהולט, ברשת החברתית אקס (טוויטר) רוברט אדרהולט, סרטונים בערוץ היוטיוב רוברט אדרהולט, באתר המדריך הביוגרפי של הקונגרס של ארצות הברית (באנגלית) מרי אורנדרוף טרויאן, Alabama Rep. Robert Aderholt joins congressional Tea Party Caucus, באתר AL.com‏, 4 באוגוסט 2010 (באנגלית) פטריק ארי, U.S. Rep. Aderholt wants to raise age for buying tobacco to 21, באתר WHNT‏, 4 באפריל 2019 (באנגלית) ג'ון שארפ, Alabama Republican Rep. Aderholt: Trump diminished, not enough time for impeachment, באתר AL.com‏, 11 בינואר 2021 (באנגלית)
גרמניה באירוויזיון 2021

גרמניה השתתפה באירוויזיון 2021 ברוטרדם שבהולנד, בו ייצג אותה הזמר ינדריק זיגוורט. ערך מורחב – גרמניה באירוויזיון גרמניה נטלה חלק באירוויזיון 63 פעמים, החל מהצטרפותה ב-1956, וזכתה פעמיים: בשנת 1982, עם השיר "Ein bißchen Frieden" שבוצע על ידי הזמרת ניקול, ובשנת 2010, עם השיר "Satellite" שבוצע על ידי הזמרת לנה. בשנת 2018, גרמניה שלחה את מיכאל שולטה עם השיר "You Let Me Walk Alone", וזכתה במקום הרביעי עם 340 נקודות. בשנת 2019 גרמניה שלחה את הצמד S!sters עם השיר "Sister", וסיימה במקום ה-25 עם 24 נקודות, כאשר קיבלה 0 נקודות מהקהל. בשנת 2020, בן דוליץ' נבחר לייצג את גרמניה עם השיר "Violent Thing" לפני ביטול התחרות. ב-6 בפברואר 2021, תאגיד השידור NDR אישר כי ינדריק זיגוורט נבחר לייצג את גרמניה באירוויזיון 2021, והשיר עתיד לצאת לאור ב-25 בפברואר 2021. מתוקף היותה חלק מחמש הגדולות, גרמניה לא נוטלת חלק בחצאי-הגמר ושובצה אוטומטית בגמר, יחד עם צרפת, איטליה, ספרד, הממלכה המאוחדת, והמארחת הולנד. ב-22 במאי, בגמר התחרות, הגיע זיגוורט למקום ה-25 עם שלוש נקודות. "Germany Country Profile". EBU. נבדק ב-7 בדצמבר 2016. {{cite web}}: (עזרה) "Jendrik Sigwart will sing for Germany in 2021". Eurovision.tv. 6 בפברואר 2021. נבדק ב-6 בפברואר 2021. {{cite web}}: (עזרה) "Rules - Eurovision Song Contest". EBU. אורכב מ-המקור ב-2020-04-08. נבדק ב-2020-12-04. Eurovision 2021 Results: Voting & Points
יונדאי i20 קופה WRC

יונדאי i20 קופה WRC היא מכונית מרוצי ראלי, שנבנתה על ידי יונדאי מוטורספורט להתמודדת באליפות העולם בראלי. המכונית משממשת את הקבוצה מאז עונת 2017 וזכתה פעמיים באליפות היצרנים (2019, 2020). יונדאי מוטורספורט פתחה את עונת 2017 עם שלושה נהגים: תיירי נויביל, דני סורדו והיידן פאדון. לקראת סיום העונה צירפה הקבוצה מכונית רביעית בה התחרה אנדריאס מיקלסן. נויביל ניצח ארבעה מרוצים והגיע עוד ארבע פעמים נוספות לפודיום וסיים את העונה כסגנו של סבסטיאן אוז'ייה שזכה באליפות. ארבעת הנהגים המשיכו בקבוצה גם בעונת 2018. נויביל ניצח 3 מרוצים וסיים שוב כסגנו של אוז'ייה. נויביל זכה בסגנות גם בעונה הבאה, הפעם כסגנו של אוט טאנק. טאנק הצטרף לקבוצה לקראת עונת 2020. במהלך העונה, שקוצרה מאוד בשל התפרצות נגיף הקורונה השיגו נהגי הקבוצה שלושה ניצחונות וזכו שוב באליפות היצרנים. מדיה וקבצים בנושא יונדאי i20 קופה WRC בוויקישיתוף Hyundai signs Andreas Mikkelsen for 2018-19 WRC seasons, Autosport, 28 September 2017 Taenak Quits Toyota, WRC.com, 31 October 2019
I Ran (So Far Away)

I Ran (So Far Away) הוא שיר של להקת הגל החדש הבריטית A Flock of Seagulls, מתוך אלבום הבכורה שלה A Flock of Seagulls (אנ'). הוא יצא בשנת 1982 כסינגל השלישי של הלהקה וזה היה הסינגל השני מאלבום הבכורה שלה. הוא הגיע למקום הראשון באוסטרליה, למקום השלישי בארצות הברית ולמקום השביעי בניו זילנד, אך הוא לא זכה להצלחה דומה בבריטניה, כאשר הגיע רק למקום ה-43. השיר הוא אחד השירים שהכי השפיעו על הפלישה הבריטית השנייה (אנ') לארצות הברית בשנות השמונים. מידע על היצירה "I Ran" באתר מיוזיק בריינז מידע על הסינגל "I Ran" באתר מיוזיק בריינז מידע על היצירה "I Ran" באתר Discogs סרטון השיר "I Ran" באתר יוטיוב The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
ארבבו

ארבבו (Ervebo) הוא שמו המסחרי של החיסון לאבולה שמשווקת מרק. הוא ידוע גם כ-Recombinant vesicular stomatitis virus–Zaire Ebola virus (rVSV-ZEBOV). החיסון פותח בידי מדענים קנדים במעבדות הלאומיות בוויניפג, הרישיון המסחרי עליו עבר לחברת ניולינק ג'נטיקס, והיא מכרה אותו למרק. החל מ-2018 נעשה בו שימוש נרחב כדי לחסן עשרות אלפים בהתפרצויות אבולה ברפובליקה הדמוקרטית של קונגו, דבר שנעשה בהצלחה גדולה. החיסון נחשב לבעל אפקטיביות גבוהה ביותר, שעולה כעבור עשרה ימים ממתן החיסון ל-100% בהפחתת תמותה ו-97.5% בהפחתת הסיכוי למקרה אבולה. החיסון מוחדר לגוף בהתבסס על נגיף נשא מסוג VSV. המכון הביולוגי בנס ציונה ניסה לעשות שימוש בטכנולוגיה דומה כדי לפתח חיסון בשם BriLife ל-SARS-CoV-2, אך נחל כישלון. Mole, Beth (2019-04-16). "As Ebola outbreak rages, vaccine is 97.5% effective, protecting over 90K people". Ars Technica. נבדק ב-2019-04-17. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פרסי לייק

סר פרסי לייק (באנגלית: Percy Henry Noel Lake;‏ 29 ביוני 1855 – 17 בנובמבר 1940) היה קצין בדרגת לוטננט גנרל בצבא הבריטי. במהלך הקריירה הצבאית שלו השתתף במלחמה האנגלו-אפגנית השנייה, במלחמה המהדית וכמפקד המערכה במסופוטמיה במלחמת העולם הראשונה. לייק נולד ב-1855, כבן יחיד, ללוטננט קולונל פרסי גודפרי בוטפילד לייק ולמרגרט פיליפס. נולד במחנה צבאי בעיר פרסטון שבמחוז לנקשייר שם שירת אביו. למד בבית ספר יסודי בעיר הולדתו והמשיך בלימודיו התיכוניים בבית ספר ציבורי בעיר אפינגהאם (אנ') שבמחוז ראטלנד. ב-1873 גויס לייק לצבא הבריטי בדרגת לוטננט משנה (מקביל לסג"ם) והוצב לשירות ברגימנט הרגלים ה-59 של פוט. בהמשך אותה שנייה קודם לדרגת לוטננט. ב-1878 השתתף לייק במלחמה האנגלו-אפגנית השנייה שהתחוללה באפגניסטן כנגד אמירות אפגניסטן, אשר נשלטה בידי שר אלי ח'אן והסתיימה בניצחון הבריטים ובהפיכת אפגניסטן למדינת חסות. ב-1885 הועבר לייק למצרים ומונה לתפקיד שליש וקצין האספקה של הכוחות הבריטים במצרים. ב-1887 מונה ראש מטה בדרגת קפטן וב-1888 מונה לתפקיד שליש במפקדת הכוחות הבריטים במצרים. במסגרת תפקידיו היה מעורב במלחמה המהדית בסודאן. ב-1892 הועבר לייק לדבלין שבאירלנד בתפקיד שליש. ב-1893 הועבר לייק לקנדה שם שירת כקצין אספקה במיליציה הקנדית וב-1899 שירת כעוזר של קצין האספקה הראשי במפקדת המיליציה של קנדה. ב-1904 מונה לראש המטה של המיליציה הקנדית וב-1908 מונה למבקר של צבא המליציה הקנדי. ב-1911 עבר לייק להודו שם מונה למפקדה של הדיוויזיה השביעית "מירוט" של צבא הודו הבריטית. ב-1912 מונה לראש המטה של הצבא הבריטי בהודו. החל מפרוץ מלחמת העולם הראשונה הוביל גנרל ג'ון ניקסון את המערכה במסופוטמיה כמפקד כוח D של חיל המשלוח ההודי. בעקבות סדרה של החלטות שגויות שקיבל ניקסון במערכה הראשונה לכיבוש בגדאד, במצור על כות ובמערכה לשחרור הנצורים בכות סבלו הבריטים מהיקף נפגעים גדול וניקסון לקח אחריות על החלטותיו ופרש מהמערכה. בינואר 1916 מונה לייק כמחליפו של ניקסון בפיקוד על המערכה במסופוטמיה וכמפקד המערכה לשחרור הנצורים בכות. מינואר עד אפריל 1916 עמד לייק מאחורי מספר רב של ניסיונות בריטים לשחרר את כות. לאחר שהמאמצים אלו נכשלו והדיוויזיה השישית "פונה" נפלה בשבי הטורקים החליט הפיקוד הבריטי לערוך רוויזיה בפיקוד הבריטי במסופוטמיה ולייק הוחלף על ידי פרדריק סטנלי מוד. לאחר שסיים את תפקידו במסופוטמיה חזר לייק לתפקיד הכבוד שקיבל ב-1913 כקולונל של הרגימנט האזורי של מזרח לנקשייר (אנ'). ב-1920 פרש לייק משירות הצבאי. לאחר פרישתו מהצבא חזר לייק לקנדה וקבע מושבו בויקטוריה שבקולומביה הבריטית שם חי עד פטירתו ב-1940. לייק לא נישא ולא היו לו ילדים. ב-1902 הוענק ללייק אות "חבר" במסדר האמבט. ב-1916 הוענק ללייק אות "אביר מפקד" במסדר האמבט. אביר מפקד במסדר מיכאל הקדוש וג'ורג' הקדוש. Barker, A. J. (2009). The First Iraq War, 1914-1918: Britain's Mesopotamian Campaign. Enigma Books. ISBN 978-1-929631-86-5. Barr, James. A Line in the Sand: Britain, France and the Struggle that Shaped The Middle East. Simon & Schuster. ISBN 978-1-84737-453-0.C Busch, Briton Cooper (1971). Britain, India, and the Arabs 1914-1921. University of California Press. Robertson, FM Sir William (1926). First World War: War Diaries 1914-1918. Hodder & Stoughton. מדיה וקבצים בנושא פרסי לייק בוויקישיתוף פרסי לייק, באתר military.wikia.org סר פרסי לייק, באתר King-Emperor.com (אורכב) סר פרסי לייק, באתר GENI הקרבות כללו את קרב שייח' סעד, קרב ואדי, קרב אום-אל-האנה וקרב דוג'יילה
סאליח ממקאן

סאליח ממקאן (בטורקית: Salih Memecan; נולד ב-2 בספטמבר 1952) הוא קריקטוריסט, קומיקסאי, ואדריכל טורקי. הוא נודע בזכות רצועות הקומיקס הפוליטיות שהוא מפרסם מדי שבוע בעיתון סבאח, מהגדולים בטורקיה, ופרסומיו השונים בעיתונים בינלאומיים כמו הניו יורק טיימס, הוושינגטון פוסט, סן פרנסיסקו כרוניקל ועוד. מלבד היותו קומיקסאי, ממקאן הוא בעל רקע אקדמי נרחב בתחום האדריכלות: לאחר שסיים בהצלחה תואר ראשון ושני באוניברסיטה הטכנית של מזרח התיכון (אנ') באנקרה, קיבל ממקאן בשנת 1983 דוקטורט מאוניברסיטת פנסילבניה. ממקאן מפרסם מדי יום רצועות פוליטיות בעיתונים טורקים גדולים, ומפרסם קריקטורה שבועית בעמוד האחרון של העיתון "סבאח". את רצועת הקומיקס שלו "Bizimcity" עיבד לפרקי אנימציה קצרים, המתפרסמים באופן קבוע בתוכנית החדשות של ערוץ ATV בשעות הפריים טיים. בשנת 2010 התמנה ממקאן לתפקיד יו"ר 'ארגון המדיה הטורקי', תפקיד אותו הוא ממלא עד היום. הוא נשוי לפוליטיקאית וחברת הפרלמנט הטורקי מסודה ממקאן. ממקאן מפרסם קומיקס פוליטי בוטה וחסר צנזורה, מה שמוביל לפעמים לכעס רב על תכניו. בשנת 2012 ספג ביקורת חריפה על הקריקטורה שלו בה לעג לשביתת הרעב שהתרחשה בטורקיה באותה שנה. בשנת 2013, במהלך גל המחאות בטורקיה, ספג ביקורות קשות על פרסומיו השונים שלעגו לנפגעי נשק כימי שהפעילה המשטרה כנגד המוחים. Frantz, Douglas (2000-05-15). "MEDIA; A Long-Distance Look at Life in Turkey (Published 2000)". The New York Times (באנגלית אמריקאית). ISSN 0362-4331. נבדק ב-2021-02-06. Bizimcity, www.bizimcity.tv CHP deputy condemned for ‘prejudiced’ remarks, web.archive.org, ‏2012-10-11 Bizimcity, Sabah (בטורקית) Cumhuriyet Portal, archive.is, ‏2013-04-18 Salih Memecan'ın Gezi karikatürü sosyal medyada tepki çekti, Radikal (בטורקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאליח ממקאן".
הר בסט

הר בסט (באנגלית: Mount Best) הוא הר בהרי טולה בארץ אנדרבי, שבאנטארקטיקה. ההר ממוקם 2.8 קילומטרים דרומית-מערבית מהר מוריסון; ו-6 קילומטרים מהר המפסון. גובהו של הר בסט 800 מטרים מעל פני הים; והוא ההר ה-4,507 בגובהו באנטארקטיקה. ההר מופה בהתבסס על תצלומי אוויר שצולמו ממטוס של משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של פ. בסט (F. Best), שהיה חבר צוות באוניית המחקר "דיסקברי" במהלך משלחת החקר הבריטית, אוסטרלית וניו זילנדית לאנטארקטיקה, בשנים 1929–1931. הר בסט באתר הסקר הגאולוגי של ארצות הברית הר בסט באתר הגאזט האנטארקטי של ממשלת אוסטרליה הר בסט באתר הגאזט האנטארקטי המשווה SCAR של ממשלת אוסטרליה הר בסט באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי הרי אנטארקטיקה לפי גובהם
פאקל נובי אורנגוי

פאקל נובי אורנגוי (ברוסית: Факел Новый Уренгой) הוא שמה של קבוצת כדורעף גברים רוסית, מהעיר נובי אורנגוי מהמחוז האוטונומי ימלו-ננץ ומשחקת בליגת העל מאז 2004. המועדון הגיע פעמיים למקום השלישי באליפות רוסיה והוא זכה בגביע הקונפדרציה האירופית לעונת 2006/2007 וגביע האתגר האירופי לעונת 2016/2017. אליפות עולם למועדונים מקום שלישי : 2018 גביע האתגר של CEV זכייה 2007, 2017 גמר 2016 ליגת העל הרוסית בכדורעף מקום שלישי 2009, 2019 מדיה וקבצים בנושא פאקל נובי אורנגוי בוויקישיתוף אתר האינטרנט הרשמי של פאקל נובי אורנגוי (ברוסית) פאקל נובי אורנגוי, ברשת החברתית אינסטגרם
מחוז לוגו

לוגו (בספרדית: Lugo) הוא מחוז בצפון־מערב ספרד, בחלק הצפון־מזרחי של הקהילה האוטונומית גליסיה. המחוז גובל במחוזות אורסה, פונטבדרה, ולה קורוניה, בנסיכות אסטוריאס, בקהילה האוטונומית קסטיליה ולאון, ובצפון בים הקנטברי (מפרץ ביסקאיה). אוכלוסיית המחוז מונה 326,013 (נכון לשנת 2021), רבע מתוכה מתגוררת בבירת המחוז לוגו. עיר הבירה הייתה יישוב קלטי עתיק על שמו של האל לוג Lugh, בתקופה הרומית המקום נקרא Lucus Augusti, והפך לאחד משלוש נקודות היישוב העיקריות בגליסיה. במחוז יש 67 רשויות מקומיות. רוב מכריע של תושבי המחוז הם דוברי גליסית לצד קסטיליאנית. חלק מן התושבים, במיוחד הדור המבוגר, הם דוברי גליסית בלבד. תושבי המחוז דוברים מספר ניבים של גליסית. לחלקם מאפיינים של הניב המקובל באזור העיר לאון ולכן גם נושא מאפיינים של השפה הקסטיליאנית. עם זאת, הגליסית המדוברת בלוגו, במיוחד באזורים המרוחקים מן החוף הצפוני, היא ככל הנראה הגרסה הטהורה ביותר של השפה, אשר לא ידעה השפעות בולטות. מדיה וקבצים בנושא מחוז לוגו בוויקישיתוף אתר האינטרנט הרשמי של מחוז לוגו מחוז לוגו, באתר אנציקלופדיה בריטניקה (באנגלית)
סלעי שפרד

סלעי שפרד (באנגלית: Sheppard Rocks) הם קבוצת סלעים, בהרי הנסיך אלברט, באזור חוף סקוט של ארץ ויקטוריה, שבאנטארקטיקה. הסלעים ממוקמים 6.4 קילומטרים דרומית לגבעות רייקר. שיא גובהם של הסלעים 1,720 מטרים מעל פני הים. הסלעים מופו לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1956–1962. שמה של קבוצת הסלעים ניתן לה על ידי הוועדה המייעצת לשמות אנטארקטיים. קבוצת הסלעים נקראת על שם פול ד. שפרד (Paul D. Sheppard), שהיה מחסנאי, בתחנת הקוטב הדרומי בשנת 1966. • DAVID H. ELLIOT, THOMAS H. FLEMING, CHRISTOPHER CONAWAY, and PETER BRADDOCK, Geologic studies in the Prince Albert Mountains, Byrd Polar Research Center and Department of Geological Sciences, Ohio State University, Columbus, Ohio 43210 סלעי שפרד באתר הסקר הגאולוגי של ארצות הברית סלעי שפרד באתר הגאזט האנטארקטי של ממשלת אוסטרליה סלעי שפרד באתר הגאזט האנטארקטי המשווה SCAR של ממשלת אוסטרליה תצלום לוויין של אזור סלעי שפרד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR